කතරගම පැවැත්වෙන 63 වැනි ජාතික නිදහස් උළෙලට සමගාමීව කතරගම පූජනීය ස්ථාන කේන්ද්‍රකොට ගත් මහා ආශිර්වාද පින්කම් මාලාවක් අද (03) සහ හෙට (04) පැවැත්වේ.ඌව විශ්ව විද්‍යාලයේ උප කුලපති කිරිවෙහෙර විහාරාධිපති ආචාර්ය අලුත්වැව සෝරත හිමියන්ගේ අනුශාසකත්වයෙන් සහ ජනාධිපති ආගමික සම්බන්ධීකරණ ලේකම් ගැටමාන්නේ ගුණානන්ද හිමියන්ගේ ප්‍රධානත්වයෙන් මේ පින්කම් මාලාව සිදුකෙරේ.ඒ අනුව කිරිවෙහෙර අභියස දී අද (3) සර්ව රාත්‍රික පරිත්‍රාණ ධර්ම දේශනයක් පැැවත්වෙන අතර පසුදා අලුයම මහා සංඝරත්නය විෂයෙහි දානමය පින්කමකි.